CELEX: 62014TN0217
Language: el
Date: 2014-04-09 00:00:00
Title: Υπόθεση T-217/14: Προσφυγή της 9ης Απριλίου 2014 — Gmina Kosakowo κατά Επιτροπής

30.6.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 202/26
            
         Προσφυγή της 9ης Απριλίου 2014 — Gmina Kosakowo κατά Επιτροπής
   (Υπόθεση T-217/14)
   2014/C 202/33
   Γλώσσα διαδικασίας: η πολωνική
   
      Διάδικοι
   
   
      Προσφεύγουσα: Gmina Kosakowo (Kosakowo, Πολωνία) (εκπρόσωπος: M. Leśny, δικηγόρος)
   
      Καθής: Ευρωπαϊκή Επιτροπή
   
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση της Ευρωπαϊκής Επιτροπής της 11ης Φεβρουαρίου 2014, στην υπόθεση S.A. 35388, με την οποία διατάσσεται η Πολωνία να ανακτήσει παράνομη κρατική ενίσχυση που χορηγήθηκε στο αεροδρόμιο της Gdynia Kosakowo,
            
         
               —
            
            
               να καταδικαστεί η καθής στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής η προσφεύγουσα προβάλλει τρεις λόγους.
   
               1.
            
            
               Πρώτος λόγος
               
                           —
                        
                        
                           Εσφαλμένη διαπίστωση όσον αφορά τα πραγματικά περιστατικά που αποτελούν αντικείμενο της προσβαλλομένης αποφάσεως.
                        
                     
         
               2.
            
            
               Δεύτερος λόγος
               
                           —
                        
                        
                           Παράβαση του άρθρου 107, παράγραφος 1, ΣΛΕΕ, καθώς η Επιτροπή, αφενός, εκτίμησε εσφαλμένως ότι η Gmina Kosakowo χορήγησε κρατική ενίσχυση κατά παράβαση της διατάξεως αυτής, λόγω συμμετοχής της εν λόγω δημοτικής αρχής στην εταιρία Port Lotniczy Gdynia-Kosakowo sp. z o.o. στο πλαίσιο της εκκαθαρίσεως συναλλαγής με αντικείμενο την εκμίσθωση γης, και, αφετέρου, εφάρμοσε εσφαλμένως το κριτήριο του ιδιώτη επενδυτή.
                        
                     
         
               3.
            
            
               Τρίτος λόγος
               
                           —
                        
                        
                           Παράβαση των διαδικαστικής φύσεως διατάξεων του άρθρου 107, παράγραφος 1, ΣΛΕΕ, σε συνδυασμό με το άρθρο 5, παράγραφος 1, του κανονισμού (ΕΚ) 659/1999, λόγω εσφαλμένης εφαρμογής του κριτηρίου του ιδιώτη επενδυτή, του άρθρου 7, παράγραφος 5, σε συνδυασμό με το άρθρο 13, παράγραφος 1, του κανονισμού 659/1999, λόγω εσφαλμένου προσδιορισμού του ποσού της προς ανάκτηση ενισχύσεως, στο οποίο προστέθηκαν οι δαπάνες για την ασφάλεια και τις υποδομές, και του άρθρου 296, δεύτερο εδάφιο, ΣΛΕΕ, λόγω πλημμελούς αιτιολογήσεως της προσβαλλομένης αποφάσεως, καθώς δεν παρατίθενται στοιχεία απαραίτητα για τον προσδιορισμό της αιτιολογίας της.